29 
Uns autres philosophes dist: Se tu es en aucun bien, ne peche mie pour che; car uns grans 
biens est tost amenuissiés et perdus. Li desciples dist a son maistre: Desfent li philosophes 
a denoier le bienfaiteur? Dist li maistres: Qui denoie le bienfaiteur, il denoie Dieu; et chis 
qui n’obeist mie au roi qui tout vaint, est inobediens a Dieu. Dist li deciples: Moustre moi 
raison comment che puet estre. Dist li maistres: Nus biens fais ne vient de creature à 
creature se il ne vient de Dieu; et chil qui denoient les biens faiteurs, aussi denoient il Dieu. 
— Uns autres philosophes dist: Garde te du roi qui est fiers comme lions, et qui a legier 
corage si comme enfes. — Uns autres philosophes dist: Qui dist mal de roi, il est mors ains 
tans. — Uns philosophes dist: Diex laisse plus longuement durer le siege du roi qui peche 
en se personne, se il est boins as gens et deboinaires, que il ne, fait d'un roi juste en se 
persone, se il est mauvais as gens et crueus. — Uns autres philosophes dist: Tien droite 
justiche entre les hommes, si t'ameront. Ne te haste mie de rendre a cascun le guerredon de 
bien ou de mal: car se il est tes amis, il awardera plus longuement et se il est tes enemis, 
il te cremira plus longuement. 
Platons raconta el livre des propheties que uns rois estoit en Gresce vieus et crueus 
as gens. Batailles li crurent de moult de parties; et pour che que il en vaut savoir le cause 
et l'acoison, il manda tous les philosophes de se region et de le contree. Quant il furent tout 
assamblé, il dist a aus: Enne veés vous c'une grans bataille a mi et a vous est crute? Je 
croi que che soit avenu par men pechié. Mais s'aucune cose a en moi a reprendre, dites le 
moi et je l'amenderai tantost a vo jugement. Dont respondi li uns des philosophes: Des 
pechiés qui sont en vo persone, ne savons nous nul, et ne savons mie que a avenir est a 
nous ni a vous. Mais prés de chi a -ım- journees maint uns sages hons qui a non Mariens, 
qui parole par le Saint Esperit. Envoiés a li aueuns de nous philosophes: il vous fera bien 
savoir par chiax quel cose vous est a avenir de toute vo vie. Li rois envoia a lui pluiseurs 
philosophes. Quant chil vinrent en le chité ou chis sages hons avoit habité, il en trouverent 
une grant partie dewastee. Il demanderent lostel de Marien; on leur en|seigna et si leur dist 
on que il et mout d'autre chiteain estoient alé en l'ermitage. Quant il oirent chou, il alerent 
a lui. Quant li sages hons les vit, il dist: Venés cha, venés, message du roi inobedient. 
Diex li a donné pluisors nations en se garde, des quex il n'est mie droituriers gouvernerres, 
ains a esté trop crueus. Diex, qui fist lui et ses sougis d'une meisme matere et qui lon- 
guement a souffert se desmesuree felonnie, l'a amonnesté en moult de manieres de correction 
pour che que il se convertist. Mais en la fin li a il amené unes gens estranges et crueus 
a se mort pour ses maus. Quant li sages hons ot che dit, si se teut. Li philosophe qui che 
3 das zweite denoie fehlt B — 4 le philosophe B — 5 Nostre bienfait vient B — 8 Qui maudit le 
roy B — il est meus K — il est neant devant t. B — 9 le regne B (— g) — 10/11 en se personne fehlt B — 
12 en tere. Li h. K — entre les hommes si laimeront B — 13 atendera B — 13/14 et sil . . . longuement 
fehlt (durch Augensprung) K — 15 Platon dist a son filz et raconta ou livre des prophesiez B — fel et cruel B 
— 18 Ne voyez vous pas. ..est survenue a vous et a moy B — 21/22 que avenu vous est B — Maximien B. 
Mariam g — 23 auc. de vos phil. B (= g) — 24 quelle chose il vous est avenu t. vostre vie B — 24/25 .vir- phi- 
losophes B (=g) — 25/27 Q. il vint a lui ilz trouverent du lieu ou il avoit converse une grande partie 
degaste. Ilz demanderent cellui et on leur dist quil et moult dautres estoient a lermitage B — 28 das zweite 
venes fehli B — 29 pluseurs generations dont il nest mie drois gouverneurs B — 32 Maintenant en la fin B 
— g. crueusez et estr. B 
N:o 5. 
10 fol. 94ra 
fol. 94rb 
